CELEX: 32020D2113
Language: bg
Date: 2020-12-16 00:00:00
Title: Решение за изпълнение (ЕС) 2020/2113 на Комисията от 16 декември 2020 година за изменение на приложение I към Решение 2004/3/ЕО във връзка с вписването за Обединеното кралство, с което решение се разрешава прилагането по отношение на търговията с посадъчен материал от картофи на цялата територия на някои държави членки или на части от нея на мерки срещу някои болести, които са по-строги от мерките, предвидени в приложения I и II към Директива 2002/56/ЕО на Съвета (нотифицирано под номер С(2020) 9306) (текст от значение за ЕИП)

17.12.2020   
               
               
                  BG
               
               
                  Официален вестник на Европейския съюз
               
               
                  L 427/21
               
            
         РЕШЕНИЕ ЗА ИЗПЪЛНЕНИЕ (ЕС) 2020/2113 НА КОМИСИЯТА
         от 16 декември 2020 година
         за изменение на приложение I към Решение 2004/3/ЕО във връзка с вписването за Обединеното кралство, с което решение се разрешава прилагането по отношение на търговията с посадъчен материал от картофи на цялата територия на някои държави членки или на части от нея на мерки срещу някои болести, които са по-строги от мерките, предвидени в приложения I и II към Директива 2002/56/ЕО на Съвета
         
            
               (нотифицирано под номер С(2020) 9306)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 17, параграф 2 от нея,
         като има предвид, че:
         
                     (1)
                  
                  
                     В Директива 2002/56/ЕО се предвижда, че по отношение на търговията с посадъчен материал от картофи на цялата територията на една или повече държави членки или на части от нея Комисията може да разреши вземането на по-стриктни мерки от предвидените в приложения I и II за борба с вредителите, които не съществуват в тези райони или са изключително опасни за културите там.
                  
               
                     (2)
                  
                  
                     В тази връзка с Решение 2004/3/ЕО на Комисията (2) се разрешава прилагането по отношение на търговията с посадъчен материал от картофи на цялата територия на някои държави членки или на части от нея на мерки срещу някои болести, които са по-строги от мерките, предвидени в приложения I и II към Директива 2002/56/ЕО. По-специално, в Решение 2004/3/ЕО се предвижда, че на държавите членки, посочени в графа 1 от приложение I към същото решение, се разрешава да ограничат търговията с посадъчен материал от картофи в регионите, изброени срещу имената им в графа 2 от посоченото приложение. За целите на посоченото разрешение по отношение на Обединеното кралство в графа 2 от приложение I към Решение 2004/3/ЕО понастоящем са изброени регионите Cumbria, Nothumberland (Англия), Северна Ирландия и Шотландия.
                  
               
                     (3)
                  
                  
                     В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Директива 2002/56/ЕО и основаните на нея актове на Комисията ще продължат да се прилагат за Обединеното кралство и на неговата територия по отношение на Северна Ирландия след края на преходния период, предвиден в Споразумението за оттегляне. Поради тази причина в края на преходния период само Северна Ирландия следва да бъде включена като регион в графа 2 от приложение I към Решение 2004/3/ЕО.
                  
               
                     (4)
                  
                  
                     Поради това приложение I към Решение 2004/3/ЕО следва да бъде съответно изменено.
                  
               
                     (5)
                  
                  
                     Тъй като преходният период, предвиден в Споразумението за оттегляне, изтича на 31 декември 2020 г., настоящото решение следва да се прилага от 1 януари 2021 г.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение 1 към Решение 2004/3/ЕО се заменя с текста на приложението към настоящото решение.
         
         
            Член 2
            Настоящото решение се прилага от 1 януари 2021 г.
         
         
            Член 3
            Адресати на настоящото решение са държавите членки.
         
         
            Съставено в Брюксел на 16 декември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 193, 20.7.2002 г., стр. 60.
         
            (2)  Решение 2004/3/ЕО на Комисията от 19 декември 2003 г. за разрешаване, по отношение на търговията с посадъчен материал от картофи на цялата или части от територията на някои държави-членки, на прилагането на по-строги мерки срещу някои болести от мерките, предвидени в приложения I и II към Директива 2002/56/ЕО на Съвета (ОВ L 2, 6.1.2004 г., стр. 47 ).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ I
                     
                                 Държава членка  (1)
                                 
                              
                              
                                 Регион
                              
                           
                                 Германия
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Ирландия
                              
                              
                                 Цялата територия
                              
                           
                                 Португалия
                              
                              
                                 Азорски острови (региони на над 300 m надморска височина)
                              
                           
                                 Финландия
                              
                              
                                 Общини Liminka и Tymävä
                              
                           
                                 Обединено кралство  (1)
                                 
                              
                              
                                 Северна Ирландия
                              
                           
               “
            
               (1)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на държавите членки включват Обединеното кралство по отношение на Северна Ирландия.